Barbora Purchartová
D’ Barbora Purchartová (* 9. Mai 1992 z’ Prag) ìsch a tschechischa Volleybàllschpììlera, wo àls Mìttelblockera schpììlt. Sa hàt bii verschììdena öiropäischa Verainer unter Vertrààg gschtànda, drunter biim Dresdner SC ìn Diitschlànd. Àb 2015 hàt sa àui fìr d’ tschechischa Nàzionààlmànnschàft gschpììlt.

ìhra Kàrriar 
Ìhra Kàrriar hàt d’ Purchartová biim tschechischa Hàuiptschtàdtverain Slavia Prag ààgfànga. Därt hàt sa ìn verschììdena Jugendmànnschàfta gschpììlt, vor äbb sa Mìtglììed vu dr äärschta Mànnschàft worra-n-ìsch. Dr Prager Verain hàt sa ànna 2011 fàraloo, fìr ìn dr diitscha Zwaitligìschta TSV Sonthofen gànga ge schpììla. Z’ Sonthofen ìsch sa bis 2013 blììwa. D’rnooh hàt sa d’ Saison 2013/14 biim VO Sodraep Farciennes gschpììlt, un d’ Saison 2014/15 bii da Dauphines Charleroi ìn Belgia. D’ Saison 2015/16 hàt sa biim diitscha NawaRo Straubing gschpììlt, wo grààd ìn d’ Bundesliga gschtììga gsìì-n-ìsch. Ìn dara Saison hàt sa àls Mìttelblockera 45 Blockpunkta ìn 21 Schpììler ärziilt; dàs ìsch a Blockkwoota vun 78,8 % gsìì. D’rzüa hàt sa 144 Punkta-n-ìm Ààgrìff ärziilt.

Ìm Jüüni 2016 ìsch bekànnt worra, àss d’ Purchartová a Vertrààg fìr ain Joohr biim diitscha Maischter un Pokààlsiiger Dresdner SC unterzaichent hàt. Mìt dam Verain ìsch sa uff Plàtz dräi ìn dr Maischterschàftswartung ànakumma. Ìm Mai 2017 ìsch bekànnt worra, àss ìn dr Purchartová ìhr Vertrààg biim Dresdner SC — wia àui d’ Vertraag vu dr Jocelynn Birks, dr Lucie Smutná, dr Brittnee Cooper so wia dr Jennifer Cross — nìt verlängert wìrd. Doo druff ìsch sa ìn dr polnischa Verain MKS Dąbrowa Górnicza gànga ge schpììla, wu sa numma d’ Saison 2017/18 gschpììlt hàt. D’rnooh hàt sa fìr a kurza Zitt biim Dinamo Bukarest gschpììlt, un ìm Janner 2019 ìsch sa ìn Tschechia z’ruckkumma, fìr ìm PVK Olymp Prag schpììla.

Àb 2015 hàt d’ Purchartová zamma mìt dr tschechischa Volleybàllnàzionààlmànnschàft vu da Fràuija gschpììlt. Sa hàt unteràndrem àn dr Öiropàmaischterschàft vu 2015 mìtgmàcht.

Weblìnks 

 d’ Barbora Purchartová uff dr Websitta vum CEV (anglisch)
 d’ Barbora Purchartová ìn dr Dàtabànk vu WorldOfVolley (anglisch)
 d’ Barbora Purchartová ìn dr Dàtabànk vu VolleyBox (hoochdiitsch)

Ainzelnoohwiisa 

Volleyballnationalspiiler (Tschechie)
Tschech
Frau
Läbigi Person